109.

De største ændringer i organisationsplanen og forvaltningen af Parlamentet er opsummeret i nedenstående tabel: Tabel 12 Oversigt over omstruktureringen af Generalsekretariatet i 2010 GD Omstrukturering og modernisering GD PRES Direktoratet for Ledelsestjenesterne og Direktoratet for Ressourcer blev etableret i maj 2010 med henblik på at adskille finansielle operationer fra resten af generaldirektoratets arbejde. Finansenheden har nu ansvaret for alle spørgsmål vedrørende indledning af en finansiel transaktion og forhåndskontrol. Planlægning, kontraktforvaltning og udvalgsprocedurer er blevet samlet i Direktoratet for Ressourcer. GD IPOL og EXPO Der er etableret direktorater for ressourcer med henblik på at professionalisere forvaltningen af personale, økonomisk forvaltning og it. GD COMM Direktoratet for Ressourcer blev oprettet ved Præsidiets afgørelse af 19. april. Dette direktorat, der består af tre enheder (økonomisk forvaltning, personale og it) blev operationelt pr. 1. maj 2010. Der blev i november 2010 etableret en ny enhed for resultater og strategisk styring, der er knyttet direkte til generaldirektøren, med ansvar for tilsyns-, målings- og rapporteringsaktiviteter i generaldirektoratet. Parlamentets forbindelseskontor til Kongressen i Washington, der administrativt ligger under direktorat B, blev officielt åbnet i april 2010. I marts 2010 overtog GD COMM det administrative og finansielle ansvar for Huset for Europæisk Historie. Udvælgelsesprocedurer for den første bølge af personale er afsluttet, og de første medlemmer af personalet blev udnævnt i november 2010. GD INLO For at sætte Parlamentet i stand til at opfylde sine forpligtelser som ejer og lejer af de bygninger, den indtager, især på de tre arbejdssteder og i de forskellige medlemsstater, blev en plan for omstrukturering og øgede menneskelige ressourcer i GD INLO godkendt i 2009. Dette skal opnås over tre år fra 2010 ved at skabe en ny administrativ struktur, der kan sammenfattes således: — styrkelse og omorganisering af Direktoratet for Infrastruktur ved at skabe tre enheder til forvaltning og vedligeholdelse af bygninger på hvert af de tre arbejdssteder, to enheder, i Bruxelles og Luxembourg, til at styre nuværende og fremtidige projekter, og en generel koordineringsenhed for infrastruktur — oprettelse af tre centrale enheder: Enheden for Budgetplanlægning, -opfølgning og -kontrol, Enheden for Offentlige Kontrakter og Indkøb og Enheden for Generel Koordinering — en udvidelse af personalet og omlægning af Direktoratet for Logistik. Omstruktureringen begyndte i februar 2010 og vil fortsætte gennem regnskabsårene 2011 og 2012. DG TRAD — Kontoret for Terminologi blev opgraderet til en enhed. — Der blev etableret en ny kroatisk enhed i midten af september, som påbegyndte arbejdet med at oversætte Parlamentets nøgledokumenter. GD INTE Det blev oprettet tre nye enheder (uddannelse af tolke og kontakt med universiteter, kommunikation — interinstitutionelt og internationalt samarbejde, totalkvalitetsstyring), og tre nye helpdeske er i færd med at blive oprettet i planlægningsenheden. Juridisk Tjeneste Juridisk Tjeneste blev omstruktureret, og antallet af enheder i hvert direktorat blev forøget fra to til tre pr. 15. februar 2010. Der blev den 1. oktober 2010 indført en ny fordeling af ansvarsområder blandt de tre enheder i Direktoratet for Institutionelle og Parlamentariske Anliggender. Tjenester, der hører direkte under generalsekretæren Der blev i juni 2010 oprettet en stilling som risikoforvalter. Opgaverne og rammerne for det nyligt etablerede Kontor for Risikostyring undersøges i dybden på grundlag af internationalt anerkendte standarder og dokumentation og regler og praksis for risikostyring i Europa-Kommissionen.